Diari Oficial de la Generalitat Valenciana


Sumari del DOGV 8179, del 28-11-2017 (2017/9960)

RESOLUCIÓ de 26 d'octubre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 20/17-AIA Vilallonga.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9960


Data del document
:   26-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 26 d'octubre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 20/17-AIA Vilallonga. [2017/9960]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 20/17-AIA Vilallonga.  
  
  
«Resolució complementària  
Expedient: 20/5032-UNR.  
Títol: Projecte de modificació substancial autorització ambiental integrada.  
Òrgan substantiu: Direcció General de Canvi Climàtic i Qualitat Ambiental (89/2016 IPPC).  
Òrgan instrumental: Servei Territorial d'Indústria i Energia (ATREGI/2016/3/46).  
Promotor: Juan i Juan Industrial, SLU.  
Localització: Vilallonga (València).  
NIMA: 8694357613.  
  
Antecedents i justificació  
Juan i Juan Industrial, SLU, explota una indústria de fabricació de productes de pastisseria i brioxeria industrial, productes d'alimentació infantil i cremes d'untar, situada al carrer Camí de la Font núm. 11, del terme municipal de Vilallonga (València).  
La dita activitat compta amb autorització ambiental integrada (d'ara en avant, AAI), atorgada per Resolució de 2 de setembre de 2008 (318/AAI/CV). Per mitjà de resolucions de 21 de desembre de 2011, 12 de juliol de 2012, 23 de desembre de 2013 i 27 d'octubre de 2014, s'ha modificat i actualitzat l'esmentada autorització (AAI).  
A fi d'instal·lar-hi un nou equip de cogeneració, es va iniciar la tramitació d'una modificació substancial de l'AAI (referència 89/16 IPPC), d'acord amb la Llei 6/2014, de 25 de juliol. La instal·lació requereix igualment autorització en matèria d'energia, per la qual cosa es va sol·licitar davant del Servei Territorial d'Indústria i Energia (referència ATREGI/2016/3/46).  
Sol·licitada a través de l'òrgan competent en l'AAI, l'avaluació ambiental del projecte, es va tramitar el corresponent procediment i es va emetre declaració d'impacte ambiental mitjançant una resolució d'1 de juny de 2017. La dita resolució preveu la instal·lació d'un nou equip de cogeneració, que ampliarà la capacitat de generació d'energia d'1 MW a 2,25 MW, d'acord amb la documentació que hi ha en l'expedient d'autorització ambiental integrada.  
Per mitjà d'un escrit de 3 de juliol de 2017, l'òrgan competent en matèria d'AAI comunica que el promotor ha sol·licitat la modificació de la documentació presentada anteriorment, en haver detectat un error, consistent en la incorrecta definició de la potència del nou equip de cogeneració, ja que es pretén instal·lar un motor de 2,15 MW, augmentat així la potència total instal·lada a 3,15 MW. Es justifica així mateix que en l'expedient tramitat davant del servei competent en matèria d'energia, consta correctament identificada la potència del motor de gas per a cogeneració, segons sol·licitud presentada el 26 d'abril de 2016, i de la qual s'adjunta còpia.  
  
Consideracions ambientals  
El disseny del projecte en el seu conjunt, no ha patit variacions, llevat que es preveu un equip de cogeneració de major potència (2,15 MW) però anàlogues característiques, alimentat amb gas natural. Aquest tipus d'equips tenen una alta eficiència i reduïda ràtio d'emissió de contaminants a l'atmosfera, per la qual cosa l'anàlisi ambiental realitzada per al motor d'1,25 MW, no queda desvirtuada en considerar que l'equip tindrà una potència superior.  
  
Consideracions jurídiques  
L'article 13 del Decret 158 2015/, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80 2016/ d'1de juliol i pel Decret 73 2017,/de 2 de juny, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, es redacta la següent:  
  
Resolució complementària  
Primer  
El projecte de modificació substancial d'autorització ambiental integrada de Juan i Juan Industrial, SL, per a les seues instal·lacions del Camí de la Font núm. 11, del terme municipal de Vilallonga (València), preveu la instal·lació d'un nou equip de cogeneració de 2,15 MW de potència elèctrica, per la qual cosa es modifica la resolució d'1 de juny de 2017, per la qual s'emet la declaració d'impacte ambiental del dit projecte, pel que fa a la quantia de la potència i es manté la vigència de la resta de la resolució.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí dels que, si és el cas, pertoquen en via administrativa i judicial davant de l'acte pel qual s'autoritza el projecte, d'acord amb el que disposa l'article 41.4 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana la present resolució complementària, d'acord amb el que disposa l'article 41.3 de la Llei 21/2013, de 9 de desembre.  
  
València, 22 de setembre de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 26 d'octubre de 2017.- El director general de Medi Natural i d'Avaluació Ambiental: Antoni Marzo i Pastor.